b"\n_START_ARTICLE_\nAll de Banyoles\n_START_PARAGRAPH_\nL'all de Banyoles \xc3\xa9s una varietat d'all pr\xc3\xb2pia del Pla de l'Estany. Presenta una forma arrodonida, i plana per sota. La cabe\xc3\xa7a sencera t\xc3\xa9 un color lil\xc3\xb3s per dins \xc3\xa9s blanc. La mida \xc3\xa9s variable, per\xc3\xb2 m\xc3\xa9s petita que la d'altres alls. Durant molt de temps, l'all de Banyoles era un conegut producte d'exportaci\xc3\xb3._NEWLINE_La venda de l'all de Banyoles es fa al mercat de Banyoles o en l'explotaci\xc3\xb3 dels pagesos. Els productors els venen en manats de 25 cabeces; en cabeces soltes, envasades en bosses d'un quilo per unitats, i tamb\xc3\xa9 per dents._NEWLINE_Se sap que el conreu d'alls a la zona de Banyoles va comen\xc3\xa7ar el 1883, quan el batlle de Mata, Anton Frigol\xc3\xa0, es propos\xc3\xa0 conrear-ne i d'altres pagesos l'imitaren. Un butllet\xc3\xad del Sindicat de Banyoles de 1915 explica que a l'any anterior, en el conjunt de les comarques de Girona s'hi havia sembrat 1000 ha d'alls, la majoria a la rodalia de Banyoles. La producci\xc3\xb3 va continuar essent notable fins que, arribats els anys 1960 i 1970, va entrar en declivi, per\xc3\xb2 aquesta davallada no n'afect\xc3\xa0 la comercialitzaci\xc3\xb3. Durant la d\xc3\xa8cada dels 1990 hi va haver un intent de revitalitzar la producci\xc3\xb3 de l'all, per\xc3\xb2 la manca de mecanitzaci\xc3\xb3 i la baixa rendibilitat dels conreus van frenar la voluntat de recuperar-lo, de manera que, avui, aquest conreu gaireb\xc3\xa9 ha desaparegut."